PRITARTA

Klaipėdos lopšelio-darželio „Švyturėlis“ tarybos 2016 m. vasario 4 d.

protokoliniu nutarimu (protokolas Nr.2)

**KLAIPĖDOS LOPŠELIO-DARŽELIO „ŠVYTURĖLIS“**

**DIREKTORĖS VIRGINIJOS JONUŠIENĖS 2015 METŲ veiklos ataskaita**

1. Įstaigos pristatymas.

1.1. Klaipėdos lopšelis-darželis „Švyturėlis“– savivaldybės biudžetinė ikimokyklinė ugdymo įstaiga, kurią lanko ikimokyklinio ir priešmokyklinio amžiaus vaikai ir vaikai, turintys kalbėjimo ir kalbos sutrikimų.

Adresas: Kalnupės 20, LT–93198 Klaipėda, telefonas: (8-46) 34 62 39, elektroninis adresas svyturelis@balticum-tv.lt .

Įstaigos tipas - lopšelis-darželis.

Ugdymas įstaigoje organizuojamas lietuvių ir rusų kalbomis.

1.2. Įstaigos direktorius - ­ Virginija Jonušienė, vadovauja įstaigai nuo 2010 m. spalio 4 d., II vadybinė kategorija.

1.3. Darbuotojų skaičius 4­8.

|  |  |  |  |
| --- | --- | --- | --- |
| Administracijos darbuotojai | Specialistai | Kiti darbuotojai | Pastabos |
| 6 | 22 | 18 | 2 – atostogose vaikui prižiūrėti |

1.4. Naudojamos patalpos:

|  |  |  |
| --- | --- | --- |
| Pastatai (nurodyti adresus) | Plotas | Pastabas |
| Kalnupės g. 20, Klaipėda | Visas plotas - 1706,53 kv.m. | Grupių patalpų – 1046 kv.m. |

1.5.Biudžetas:

|  |  |  |
| --- | --- | --- |
| Finansavimo šaltiniai (tūkst.Eur) | 2014 m. | 2015 m. |
| Savivaldybės biudžeto lėšos SB |  240,4 | 243,7 |
| Pajamų įmokų lėšos (pajamos už išlaikymą įstaigoje)  | 44,2 | 46,9 |
| Valstybės biudžeto specialioji tikslinė dotacija SB(VB) | 113,13 | 135,8 |
| Europos sąjungos paramos lėšos ES | - | - |
| Europos sąjungos paramos lėšos ES(ŠMM) | - | - |
| Valstybės biudžeto specialiosios tikslinės dotacijos lėšos (iš valstybės investicijų programos) SB(VIP) | - | - |
| Valstybės biudžeto privatizavimo fondo tikslinė dotacija VB(PF) | - | - |
| Valstybės biudžeto lėšos LRVB | - | - |
| Kitos lėšos (labdara, parama, 2% GM) | 1,6 | 1,8 |

2. Įstaigos veiklos rezultatai.

2.1. Įstaigos misija -­ teikti kokybiškas švietimo paslaugas pagal ikimokyklinio ir priešmokyklinio ugdymo programas, atitinkančias nuolat kintančias visuomenės reikmes, tenkinti prigimtinius, socialinius, pažintinius vaikų poreikius, sudaryti lygias ugdymosi galimybes ir sąlygas bei saugią ugdymosi aplinką.

2.2. 2013-2015 m. strateginio veiklos plano tikslai ir uždaviniai.

2013-2015 m. strateginio veiklos plano tikslai – užtikrinti kokybišką ugdymą ir gerinti įstaigos materialinę bazę. Strateginio plano uždaviniai buvo šie: taikyti įvairias ugdymo programas, sudaryti sąlygas švietimo paslaugų prieinamumui, užtikrinti saugią ir sveiką aplinką, vykdyti higienos normų reikalavimus, pritaikyti ugdymo paslaugas švietimo reikmėms, gerinti pastatų būklę bei teikti atsitiktines paslaugas. Šie uždaviniai buvo detalizuoti įgyvendinant įstaigos veiklos planą.

2.3. 2015 metų įstaigos veiklos plano tikslai, uždaviniai, prioritetai, vykdomos programos, priemonės bei jų įgyvendinimo rezultatai.

 Įgyvendinant 2015 metų planą, buvo siekiama užtikrinti kokybišką ugdymą. Strateginio tikslo įgyvendinimui veiklos plane buvo numatyti metiniai tikslai: tobulinti ugdymo turinio įgyvendinimą tenkinant vaikų saviraiškos ir kūrybiškumo poreikius; kurti saugią ir modernią ugdymo(si) aplinką, skatinančią bendruomenės tobulėjimą. Prioritetu numatyta vaiko prigimtinių galių atskleidimas ir gebėjimų puoselėjimas bei kūrybingos ir atsakingos asmenybės ugdymas.

Vaikų poreikių tenkinimui buvo kuriama sveika ir saugi aplinka atsižvelgiant į individualius vaiko poreikius, lavinami jų gebėjimai, puoselėjama etninė – kultūrinė raiška.

 2015 m. įstaigą lankė 137 ugdytiniai, iš jų 30 didelių specialiųjų ugdymosi poreikių vaikai ugdomi specialiosiose grupėse, taip pat 2 didelių ugdymosi ir 4 vidutinių ugdymosi poreikių vaikai integruotai ugdomi bendrojo ugdymo grupėse. Specialiojoje priešmokyklinio ugdymo grupėje nuo rugsėjo 1 d. ugdomi 8 didelių specialiųjų ugdymosi poreikių vaikai. Įstaigoje įgyvendinamos neformaliojo vaikų švietimo „Šokio judesio mokymo“ bei „Sveikatinimo ir fizinio aktyvumo ugdymo“ programos, integruotos į įstaigos Ikimokyklinio ugdymo programą, vykdoma žalingų įpročių prevencijos programa bei paramos programos „Pienas vaikams“ ir „Vaisių vartojimo skatinimas mokykloje“.

Tenkinant įvairiapusius ugdytinių poreikius, įvertinant vaiko socializacijos svarbą, kurios metu ugdomos nuostatos, socialinis elgesys, perimamos žinios įstaigoje buvo įgyvendinti projektai „Socialinės kompetencijos ugdymas priešmokykliniame amžiuje“, „Žaidžiame lietuvių kalba“,„Pilietiškumo ugdymas priešmokykliniame amžiuje", „Tėviškės metai“.

Sistemingai ir kryptingai stiprinama vaikų sveikata, ugdomas ekologinis sąmoningumas ir atsakingas elgesys įgyvendinant sveikatingumo projektus „Plokščiapėdystės profilaktika“, „Katino Prausiaus kelionė į švaros karalystę“, gamtosauginius projektus „Rūpesčiu ir meile išaugintas“, „Švari gamta – sveikas aš“. Įstaigos benrduomenė labai aktyviai dalyvavo tarptautiniame projekte „Milijonas medžių“, kurio metu darželio teritorijoje pasodinta medžių. Vaikų sveikatos stiprinimui ir sveikos gyvensenos ugdymui buvo surengtos sporto šventės ir pramogos „Sugauk snaigutę“, „Šviesoforas mūsų draugas“, „Linksmosios estafetės“.

Turtinant ugdytinių patirtį, skatinant jų aktyvumą įgyvendinti 5 mini projektai, įvykdytos 7 teminės savaitės.

Kūrybiškumo ugdymui, pažinimo plėtojimui, tradicijų puoselėjimui organizuoti 7 tradiciniai ir netradiciniai renginiai bei šventės, įvairios pramogos. Vaikams buvo sudarytos sąlygos parodyti savo gebėjimus, pomėgius, mintis, ir jas atskleisti teminėse piešinių ir darbelių parodose, kuriose aktyviai kartu su vaikais dalyvavo ir tėvai.

 Ugdytinių socialinės, emocinės patirties kaupimui, įvairiapusio pažinimo plėtojimui buvo organizuota 18 pažintinių, edukacinių ir sveikatingumo išvykų kurių metu vaikai susipažino su paukščių žiedavimu, stiklo pūtimo technika, pasigrožėjo egzotiškais drugeliais, gintaro įvairove, patys gamino laikrodukus, susipažino ir piešė kurėnus ir kt. Toliau įgyvendinama tarptautinė ankstyvosios prevencijos programa „Zipio draugai“, dalyvauta VšĮ Iniciatyvos fondo projekto „Augsiu aktyvus ir sveikas“ renginiuose, užkrečiamųjų ligų ir AIDS centro organizuotame renginyje „Švarių rankų šokis“, VšĮ „Vaikų linija“ veiksmo savaitė „Be patyčių“, dalyvauta respublikinėje akcijoje „Darom“ .

Minėtos priemonės sudarė visiems vaikams vienodas ir prieinamas galimybes lavinti įgūdžius, ugdytis kompetencijas, skatino vaikų norą žaisti ir bendradarbiauti įvairiose veiklose ir situacijose, motyvavo vaikus sveikatos stiprinimui, aplinkinių pažinimui ir gerbimui.

Įstaigoje sistemingai teikiama specialioji pagalba kalbėjimo ir kalbos sutrikimų turintiems. Šis procesas organizuotai, nenutrūkstamai ir kokybiškai, tenkinami vaikų poreikiai bei tėvų lūkesčiai. Ypatingas dėmesys skiriamas kalbinių sutrikimų korekcijai. 2015 m. logopedinė pagalba buvo teikiama 30-35 bendrojo ugdymo grupių vaikams pagal patvirtintą švietimo pagalbos gavėjų, turinčių kalbos ir kalbėjimo sutrikimus, sąrašą. Įstaigos Vaiko gerovės komisija nagrinėjo vaikų specialiųjų ugdymosi poreikių pradinio vertinimo, jų nukreipimo į PPT, komandinio darbo teikiant specialiąją logopedinę pagalbą vaikams ugdymo organizavimo bei ugdymo dermės tarp įstaigos ir vaikų tėvų klausimus. Pedagogai glaudžiai bendradarbiavo su ugdytinių šeimomis, parengė pritaikytas priešmokyklinio ir ikimokyklinio ugdymo programas visiems didelių ugdymosi poreikių turintiems vaikams, aptarė jų ugdymo turinį bei įgyvendinimą VGK. Ugdymo procese naudoti įvairūs būdai ir metodai: struktūruota veikla, simboliai, stebėjimas ir eksperimentavimas. Sistemingai taikomos IKT priemonės, metodinės ir didaktinės programos padėjo pasiekti geresnių ugdymosi rezultatų, lengviau prisitaikyti prie grupės aplinkos pokyčių. Tėvams parengti lankstinukai apie taisyklingo garsų tarimo įtvirtinimą, informaciniai stendai. Specialiųjų ugdymosi poreikių vaikų daroma pažanga ir pasiekimai aptarti vaiko gerovės komisijos ir pedagogų tarybos posėdžiuose.

Skatinant bendruomenės narių atvirumą pokyčiams, komandiniam darbui ir profesinių kompetencijų tobulinimui buvo sudarytos sąlygos patirties sklaidai, rodytos 4 atviros veiklos įstaigos pedagogams ir tėvams. Įstaiga parengė ir pravedė seminarą „Šiuolaikinio vaiko ugdymo(si) sėkmės prielaidos ikimokykliniame amžiuje“, kurio metu parengti 4 pranešimai, pasidalinta praktinės veiklos patirtimi, įžvalgomis. Respublikinėje konferencijoje „Projektinė veikla – galimybė ugdyti kūrybiškumą ir XXI amžiaus įgūdžius“ pedagogas pristatė stendinį pranešimą „Ikimokyklinio amžiaus vaikų pažintinių galių plėtojimas vykdant projektinę veiklą“.

Pedagogai kvalifikaciją kėlė seminaruose, konferencijose, lankė miesto metodinių būrelių renginius. Per metus dalyvauta 924 val. arba 154 d. seminaruose, vienam pedagogui tenka 6,4 dienos, o kiekvienas pedagogas tobulino kvalifikaciją ne mažiau kaip 5 dienas per kalendorinius metus.

3. Vadovo indėlis, tobulinant įstaigos administravimą.

Lopšelyje-darželyje „Švyturėlis“ per ataskaitinį laikotarpį peržiūrėti ir pakeisti bei patvirtinti steigėjo Taryboje lopšelio-darželio „Švyturėlis“ nuostatai, pakoreguoti vidaus tvarką reglamentuojantys dokumentai, pagerėjo dokumentų valdymo kokybė. Nuolat atnaujinama informacija internetinėje svetainėje [www.svyturelis.lt](http://www.svyturelis.lt) . 2015 m. atliktas įstaigos vidaus patalpų remontas (muzikos salės, lopšelio grupės ir virtuvės patalpų remontas, grindų dangos atnaujinimas). Ugdymo aplinkos gerinimui įsigyta žaislų, žaidimų, ugdymo ir vaizdinių priemonių už 3034,00 Eur, literatūros ir kitų spaudinių už 656,00 Eur, edukaciniams renginiams, ekskursijoms ir kitoms paslaugoms panaudota 1259,00 Eur, kvalifikacijos kėlimui 920,00 Eur MK lėšų. Įsigyti 2 lauko aikštelių įrengimų komplektai už 5350 Eur. Įstaigos išlaikymui skirtos lėšos buvo naudojamos racionaliai, taupiai, sprendimai derinami su įstaigos, savivaldos institucijomis ir bendruomene.

Įstaigoje vykdomas kasmetinis veiklos kokybės įsivertinimas, analizuojamos probleminės veiklos sritys, nustatomos stipriosios įstaigos veiklos pusės. Visais lygiais svarstomi įsivertinimo rezultatai, jie pristatomi įstaigos bendruomenei. Duomenys panaudojami rengiant strateginius ir metinius planus, tobulinant ugdymo procesą bei darbuotojų profesinę kompetenciją. Pedagogai analizavo savo veiklą, kartu aptarėme ir vertinome darbuotojų veiklos kokybę, numatėme būdus bei galimybes ją tobulinti. Planuojant, analizuojant, vertinant veiklą, įtraukiami visi bendruomenės nariai. Įstaigos administracijos veikla orientuojama į personalo politiką, tarpusavio santykių gerinimą, aukštos kultūros mikroklimato kūrimą. Šiais metais logopedo metodininko kvalifikacija buvo suteikta vienam pedagogui, vyresniojo auklėtojo kvalifikacija- irgi vienam pedagogui. Dabar įstaigoje dirba 8 pedagogai metodininkai ir 10 vyresniųjų pedagogų. Su įstaigos savivaldos institucijomis sprendžiami aktualūs ugdymo(si) klausimai, numatomos įstaigos valdymo ir tikslingos, efektyvios lėšų panaudojimo galimybės.

 Patobulinti vaiko pažangos ir pasiekimų vertinimo kriterijai atsižvelgiant į naują Vaiko ugdymosi pasiekimų ir pažangos aprašą, susitarta dėl pasiekimų vertinimo, kuris sudaro galimybę išsiaiškinti turimą vaiko patirtį, gebėjimus, poreikius, jo savijautą. Tėvams informaciją apie vaiko pasiekimus teikiama konfidencialiai. Žodinės apklausos rodo, kad tėvams pakanka gaunamos informacijos apie vaiką. Daugumos tėvų nuomone, ugdymas vaikų darželyje padėjo pasirengti vaikui mokyklai.

Plėtojant bendravimą ir bendradarbiavimą su tėvais ir socialiniais partneriais buvo tęsiamas ir efektyvinamas įstaigos ugdytinių tėvų švietimas bei bendradarbiavimas su socialiniais partneriais, taip pat su Liepojos specialiojo ugdymo įstaiga ,,Cyrulitis“. Teikiant tėvams informacinę pagalbą, buvo surengti grupių, visuotiniai susirinkimai, individualios pedagogų, logopedų konsultacijos, parengti informaciniai–metodiniai lankstinukai, organizuoti tėvų susitikimai su mokyklų pradinių klasių pedagogais, gydytojų paskaitos tėvams, bendros šventės, renginiai, parodos, šeimų šventė.

Sistemingai vyko bendradarbiavimas su mokslo ir kvalifikacijos tobulinimo institucijomis (KU TSI, KPŠKC, Klaipėdos valstybine kolegija), Vaiko teisių apsaugos tarnyba, Šeimos ir vaiko gerovės centru, Klaipėdos PPT, Klaipėdos miesto visuomenės sveikatos biuru, VĮ „Vaiko labui“, VĮ „Maisto bankas“. Šis bendradarbiavimas daro įtaką ugdymo turinio kaitai, darbo kokybei bei pozityviam įstaigos įvaizdžiui.

Įstaigos darbuotojų nuoširdus kasdieninis darbas laiduoja aukštus veiklos rezultatus. Kokybiškai tenkinami vaikų ir tėvų poreikiai padėjo išlaikyti teigiamą įvaizdį mikrorajone.

Darbuotojai motyvuojami žodiniais pagyrimais, padėkos raštais. Jiems sudaromos sąlygos kelti profesinę kvalifikaciją, planuoti savo karjerą.

4. Problemos.

4.1. Sąlygotos vidaus ir išorės faktorių.

Būtina atlikti kapitalinį koridorių, bendrųjų patalpų ir šių patalpų grindų remontą, pakeisti vidaus duris, renovuoti elektros instaliacijos sistemą. Tvora surūdijusi ir neatitinka Higienos normų reikalavimų. Palijus ir esant drėgnam orui vaikų lauko žaidimų aikštelėse telkšo vanduo, nes neveikia kiemo drenažas, ilgai neišdžiūsta, dėl to yra ribota vaikų žaidimų ir pasivaikščiojimo vieta, nusidėvėję lauko aikštelių įrengimai ir danga, nėra lauko pavėsinių. Vidaus patalpose nesubalansuota šildymo sistema.

4.2. Kontroliuojančių institucijų patikrinimai.

Lopšelyje-darželyje ,,Švyturėlis“ 2015 metais atlikti 3 patikrinimai, kuriuos atliko šios institucijos: Klaipėdos Maisto ir veterinarinė tarnyba ir 2 patikrinimus atliko Klaipėdos visuomenės sveikatos centras. Aktuose fiksuoti nežymūs trūkumai, kurie pašalinti tikrinimo eigoje, kitų trūkumų šalinimui parengtas veiksmų planas ir pateiktas tikrinusiai tarnybai.

Klaipėdos lopšelio-darželio „Švyturėlis“ Virginija Jonušienė

direktorė